recursal/SuperWikiNEXT-32B huggingface dataset:
*Վիքիպեդիայում կան հոդվածներ Մելքոնյան ազգանունով այլ մարդկանց մասին։*

**Կառլոս Մելքոնյան** (նոյեմբերի 6, 1956(1956-11-06), Վալենտին Ալսինա, Լանուս, Բուենոս Այրես, Արգենտինա), հայկական ծագմամբ արգենտինացի տնտեսագետ և քաղաքական գործիչ։ 2015 թվականի դեկտեմբերի 23-ին նախագահ Մաուրիսիո Մակրիի կողմից նշանակվել է Արգենտինայի Ազգային բանկի նախագահ։

Կենսագրություն
--------------

Բուենոս Այրեսի համալսարանում ստացել է տնտեսագետի որակավորում, իսկ Տորկուատո դի Տելյա համալսարանում տնտեսագետի մագիստրոսի կոչում։

1986 թվականին զբաղեցնում էր Արգենտինայի Կենտրոնական բանկի արտաքին պարտքերի բաժնի պետի պաշտոնը։ Այդ պաշտոնում ստորագրել և հոգաբարձուների խորհրդին է ուղարկել 480/161 զեկույցը, որտեղ խնդրում էր անվավեր համարել 1980-ական թվականների սկզբներին որոշ անհատների կողմից վերցված արտաքին պարտքի հետաքննությունը։

1980-ական թվականներին աշխատել է նաև Համաշխարհային բանկում որպես մասնավոր խորհրդատու։ Արգենտինայի նախկին նախագահ Կառլոս Մենեմի տնտեսական խմբի անդամն էր, երբ վերջինս 2003 թվականի նախագահական ընտրություններին կրկին դրեց իր թեկնածությունը։ Ներկայումս «Հանրապետական առաջարկ» կուսակցության անդամ է, որը ղեկավարում է նախագահ Մաուրիսիո Մակրին։

Ղեկավարել է Արգենտինայի Կենտրոնական բանկի արտաքին գործերի ենթաբաժինը և տնտեսական հետաքննությունների բաժինը, մասնակցել է արգենտինական արտաքին պարտքին առնչվող բանակցություններին։ Դրանից հետո հիմնել է սեփական խորհրդատվական ընկերությունը։

2002 թվականին Էդուարդո Դուալդեի նախագահության ժամանակ առաջարկ է ստացել զբաղեցնել երկրի էկոնոմիկայի նախարարի պաշտոնը, սակայն հրաժարվել է։ Հաջորդ տարի Մենեմի հաղթանակից հետո ընդունել է առաջարկը։

2007 թվականին եղել է սենատորի թեկնածու Մաուրիսիո Մակրիի «Հանրապետական առաջարկ» կուսակցությունից։

Ծանոթագրություններ
------------------

1. ↑  «El jefe de Estado participó de la asunción del presidente del Banco Nación». *casarosada.gob.ar*. Presidencia de la Nación Argentina. Վերցված է 23 de diciembre de 2015-ին.
2. ↑  «Melconián cree que Cavallo no tiene un plan sino una reforma impositiva», artículo en el diario *La Prensa* (Buenos Aires).
3. ↑  Melconian y la estatización de una millonaria deuda en dólares que favoreció a los Macri
4. ↑  «Conózcanos» Archived 2015-10-31 at the Wayback Machine. artículo en el sitio web Mys Consultores (Buenos Aires).
5. ↑  «Carlos Melconian rechazó ocupar el cargo de ministro de Economía» Archived 2015-12-08 at the Wayback Machine. artículo del 25 de abril de 2002 en el diario *La Nación* (Buenos Aires).
6. ↑  «Si gana Menem, Melconián será el ministro de Economía» Archived 2015-12-04 at the Wayback Machine. artículo del 30 de abril de 2003 en el diario *La Nación* (Buenos Aires).

|  |  |
| --- | --- |
|  | Կառլոս Մելքոնյան Վիքիպահեստում |
**Վարդակակաչների թերակղզի** (ռուս.՝ Полуостров тюльпанов), տեսարժանություն, որը գտնվում է Ռուսաստանի ԴաշնությանՌոստովի մարզիՕռլովսկի գյուղում, Մանիչ գետի հովտի տարածքում։ Հաճախելիությունն առավել մեծ է ապրիլի երկրորդ կեսին` վարդակակաչների զանգվածային ծաղկման ժամանակ։

Պատմություն
-----------

Ամեն տարի ապրիլի երկրորդ կեսին Մանիչ գետի հովտում տեղի է ունենում վարդակակաչների զանգվածային ծաղկում, որոնց թվում են Գեսների և Բիբերշտայնի վարդակակաչները, Շրենկի կարմիր վարդակակաչները և երկգույն սպիտակ վարդակակաչները։ Ծաղկող վարդակակաչները ձևավորում են մեծ տարածքներ, որոնք զբոսաշրջիկները կարող են դիտել արգելոցի աշխատակիցների ուղեկցությամբ։ Վարդակակաչների թերակղզին Մանիչ գետի հովտի զբոսաշրջային օբյեկտներից է։

Արգելոցի տարածքում հանգստի վայրեր կազմակերպելն արգելվում է, ուստի տեղի բնակիչները հանգստանում են լճակներում, որոնք հիմնվել են 1911-1960-ական թվականներն ընկած ժամանակահատվածում։ 

Գեսների և Բիբերշտայնի վարդակակաչները
Վարդակակաչներն աճում են չվարած տափաստանի հողին։ Տարեցտարի ծաղիկների քանակի կրճատման միտումներ չեն նկատվում։ Բացի վարդակակաչներից, հովտում կարելի է տեսնել հիրիկներ, փետրախոտ, օշինդր, իշառվույտ, կառ, փշաքեղ։

Ռոստովի մարզի Օռլովսկի շրջանում, սկսած 2012 թվականից, անցկացվում է «Ներբողված տափաստան» փառատոնը։ Միջոցառումը հետաքրքրություն է ներկայացնում նրանց համար, ում անտարբեր չէ տափաստանի բնությունը։ 2015 թվականին փառատոնն այցելել է շուրջ երեք ու կես հազար մարդ։ Զբոսաշրջիկները հնարավորություն ունեին դիտելու ծաղկող վարդակակաչներով տարածքները։

Ծանոթագրություններ
------------------

1. 1 2  "«Полуостров тюльпанов» — массовое цветение тюльпанов в Долине Маныча". Արխիվացված է the original 2017 թ․ ապրիլի 3-ին. Retrieved 2017 թ․ ապրիլի 5. `{{cite web}}`: no-break space character in `|title=` at position 23 (help)
2. ↑  "В краю тюльпанов//Донской временник". Արխիվացված է the original 2017 թ․ ապրիլի 3-ին. Retrieved 2017 թ․ ապրիլի 5.
3. ↑  В долине Маныча прошёл фестиваль тюльпанов [ФОТО]
**Հենրի Ջիկլաս** (անգլ.՝ Henry Lee Giclas, դեկտեմբերի 9, 1910(1910-12-09), Ֆլագստաֆ, Արիզոնա, ԱՄՆ - ապրիլի 2, 2007(2007-04-02), Ֆլագստաֆ, Արիզոնա, ԱՄՆ), ամերիկացի աստղագետ։ Աստերոիդների և գիսաստղերի հայտնաբերող։ Աշխատել է Լոուելի աստղադիտարանում, ԱՄՆ Արիզոնա նահանգի Ֆլագստաֆ քաղաքի մոտ։ 1934-ից 1978 թվականները ընկած ժամանակահատվածում հայտնաբերել է ընդհանուր առմամբ 17 աստերոիդ, այդ թվում նաև в том числе из Ապոլոնի և Ամուրի խմբերից, ինչպես նաև մեկ պարբերական գիսաստղ 84P/Ջիկլաս։

Հենրի Ջիկլասը ծնվել է 1910 թվականի դեկտեմբերի 9-ին ԱՄՆ Արիզոնա նահանգի Ֆլագստաֆ քաղաքում։ 1929 թվականին ընդունվել է Հարավային Կալիֆոռնիայի համալսարանին կից քոլեջ, սակայն 1931 թվականի սկզբում վերադարձել է Արիզոնա, կույր աղիքի խնդիրներ ունենալուց հետո։ 1931-ից 1932 թվականը ժամանակավոր աշխատել է Լոուելի աստղադիտարանում որպես օգնական, Արիզոնայի համալսարանը ավարտելու համար բավարար գումար վաստակելու համար։ Համալսարանը ավարտել է 1937 թվականին բակալավրի աստիճանով։ Ամուսնացել է 1936 թվականին և բնակվել Մարսե Հիլլում։ 1940-ից 1941 թվականները ուսանել է Բերքլիի համալսարանի ասպիրանտուրայում։

1942 թվականից սկսած աշխատել է Լոուելի աստղադիտարանում որպես լիարժեք աշխատակից։ Զբաղվել է աստղալուսանկարչությամբ, աստերոիդների և գիսաստղերի հայտնաբերման և ուղեծրերի հավարկի նպատակով։ 1957 թվականից սկսած սկսել է որոնել հիպոթետիկ Х մոլորակը իր 13 դյույմանոց աստղադիտակով, որը շարունակել է փնտրել հաջորդող 18 տարիների ընթացքում։ Բացի Ջիկլասից, այս նախագծին մասնակցում էին նաև երկու աստղագետներ, Ռոբերտ Բերնեն և Նորման Թոմասը։

1968-ից 1979 թվականները դասավանդել է Օհայո նահանգի համալսարանում։

Պաշտոնապես իր թոշակի անցնելու և աշխատանքները դադարացնելու մասին Ջիկլասը հայտնել է 1979 թվականի ապրիլի 12-ին նամակով, սակայն շարունակել է աշխատել աստղադիտարանում մինչև մահը, 2007 թվականին 96 տարի հասակում։

Հենրի Լի Ջիկլասի պատվին են անվանվել (1741) Ջիկլաս աստերոիդը և Պլուտոն գաճաճ մոլորակի վրա գտնվող խառնարաններից մեկը։

Ծանոթագրություններ
------------------

1. 1 2 3 4  SNAC — 2010.
2. ↑  «Minor Planet Discoverers». Փոքր մոլորակների կենտրոն. Արխիվացված է օրիգինալից 2012 թ․ մարտի 14-ին. Վերցված է 2011 թ․ հունվարի 1-ին.
3. ↑  IAU. «1741 Ջիկլաս աստերոիդի անվանումը». `{{cite web}}`: Unknown parameter `|access date=` ignored (`|access-date=` suggested) (օգնություն)

Արտաքին հղումներ
----------------

* Henry Lee Giclas Archived 2007-09-27 at the Wayback Machine. (անգլ.)
* LOWELL OBSERVATORY ENTERS THE TWENTIETH CENTURY—IN THE 1950S (անգլ.)
* Oral History Transcript — Dr. Henry Giclas Archived 2015-01-12 at the Wayback Machine. (անգլ.)
* Henry Giclas (անգլ.)
110 սենյականոց հյուրանոց «Մեդիսոն» Մեմֆիսում, ԱՄՆ
**Բուտիկ հյուրանոց** (անգլ.՝ boutique hotel), հյուրանոցի տեսակ, ի սկզբանե ի հայտ են եկել Հյուսիսային Ամերիկայում և Մեծ Բրիտանիայում։ Իրենից ներկայացնում է ոչ շատ մեծ հյուրանոց, որը սովորաբար ունենում է 10-ից 100 սենյակ՝ յուրաքանչյուրն իր յուրօրինակ ձևավորումով։

Պատմություն
-----------

Բուտիկ հյուրանոցները սկսեցին հայտնվել 1980-ական թվականներին Լոնդոնում, Նյու Յորքում և Սան Ֆրանցիսկոյում։ «Բուտիկ հյուրանոց» տերմինը 1984 թվականին հնարել է Սթիվ Ռուբելերն իր «Մորգան» հյուրանոցի համար, որի համասեփականատերն էր Իեն Շրագերի հետ։

Նկարագրություն
--------------

Շատ բուտիկ հյուրանոցներ ձևավորված են եզակի թեմատիկ և ոճային տեսքով։ «Բուտիկ հյուրանոց» գաղափարի ժողովրդականությունը խթան է հանդիսացել, որ որոշ խոշոր հյուրանոցների սեփականատերեր իրենց հյուրանոցները վերափոխեն բուտիկ հյուրանոցների։

Բուտիկ հյուրանոցներ կան Նյու Յորքում (հիմնականում Մանհեթենում), Մայամիում, Լոս Անջելեսում, Լոնդոնում և աշխարհի այլ քաղաքներում։

Մոսկվայում, «Տրիումֆ Փալաս» երկնաքերի վերին հարկերում է գտնվում նույնանուն բուտիկ հյուրանոցը, որը համարվում է Մոսկվայի և Եվրոպայի ամենաբարձր հյուրանոցը։

Ներկայումս մեծ պահանջարկ են վայելում այսպես կոչված «մեծահասակների» բուտիկ հյուրանոցները, որոնք առաջարկում են տարբեր «խաղալիքներ» և աքսեսուարներ հաճելի ժամանց ապահովելու համար։

Տես նաև
-------

* Հյուրանոց
* Հոսթել
* Հյուրատուն
* Բոթել

Գրականություն
-------------

* Christian Brandstätter: *Innovative Erfolgsfaktoren von Boutique Hotels im deutschsprachigen Raum*, 2007, ISBN 978-3-640-50002-4.

Ծանոթագրություններ
------------------

1. ↑  Karen Tina Harrison. «What Are Boutique Hotels» (անգլերեն). About.com. Արխիվացված է օրիգինալից 2017 թ․ հունվարի 3-ին. Վերցված է 2015 թ․ դեկտեմբերի 18-ին.
2. ↑  Rosner, Cheryl. «What is a boutique hotel?».  (անգլերեն). Stayful. Արխիվացված է օրիգինալից 2017 թ․ հունիսի 24-ին. Վերցված է 2015 թ․ դեկտեմբերի 18-ին. `{{cite web}}`: External link in ``|website=`` (օգնություն)
3. 1 2  «The Boutique Hotel: Fad or Phenomenon» (PDF) (անգլերեն). Արխիվացված է օրիգինալից (PDF) 2018 թ․ հուլիսի 5-ին. Վերցված է 2015 թ․ դեկտեմբերի 18-ին.

Արտաքին հղումներ
----------------

* Լյուսեն Անհար։ Բուտիկ հյուրանոցների նշանակություն (անգլ.)
* Tourneto Magazine Փոքրիկ հյուրանոց մեծ քաղաքում (ռուս.)

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| * դ
* ք
* խ
Տուրիզմ |
| --- |
|  |
| Տուրիզմի տեսակները | Տուրիզմի տեսակները  • Տուրիզմի ձևերը |  |
|  |
| Տուրիզմը Հայաստանում | Էկոտուրիզմ  • Ագրոտուրիզմ  • Էքստրեմալ տուրիզմ  • Առողջարանային տուրիզմ |
|  |
| Տուրիզմի կապերը | Տուրիզմ և արդյունաբերություն  • Տուրիզմ և տնտեսություն  • Տուրիզմ և քաղաքականություն |

 |
**«Ask.fm»**, հարցերի և պատասխանների կայք, որը թողարկվել է 2010 թվականի հունիսին։ Կայքն ստեղծվել է Լատվիայում որպես «Formspring» կայքի մրցակից։ Գրանցումից հետո օգտատերը լրացնում է իր հարցաթերթը և կարող է սկսել կամ իր անունից, կամ անանուն հարցնել և պատասխանել այլ օգտատերերի հարցերին։ Ask.fm-ը ինտեգրված է այլ սոցիալական կայքերի հետ ևս, ինչպես՝ *Ֆեյսբուք, Թվիթթեր, ՎԿ* և *Tumblr*, որոնք մեծ տարածում են տվել այս կայքին։

Պատմություն
-----------

Կայքն ստեղծվել է Լատվիայում 2010 թվականի հունիսին որպես «Formspring» կայքի մրցակից։ Ծառայությունն առաջ է անցել մրցակցից և ԱՊՀ երկրներում համարվում է բավականին հայտնի կայք։ Ըստ Alexa Internet-ի վիճակագրության աշխարհում զբաղեցնում է 148-րդ տեղը։ Ընդ որում ԱՊՀ երկրներում 2010 թվականի մարտի 3-ից գործում էր այլ նախագիծ՝ Спрашивай.ру կայքը (

2013 թվականի ապրիլին գրանցված օգտատերերի թիվը հասավ մինչև 50 միլիոնի։

2014 թվականի նոյեմբերի 3-ին փոխվեց *Ask.fm*-ի սեփականատերը և ռեսուրսները տեղափոխվեցին Իռլանդիա։ Տեղափոխությունից հետո ծառայությունը ղեկավարվում է *Ask.fm Europe, Ltd* ընկերության կողմից։ Տեղափոխությունից հետո նաև անհասանելի դարձավ անանուն հարցեր տալու հնարավորությունը, եթե գրանցված մասնակից չեք (2017 թվականից հնարավորությունը վերականգնվել է)։

2015 թվականի փետրվարին գրանցված օգտատերերի թիվը հասավ 80 միլիոնի։ Ավելի քան 30 մլն հարցեր և պատասխաններ են ստեղծվում ամեն օր։ 2016 թվականի հուլիսի 1-ին Noosphere Ventures վենչուրային ֆոնդում փակվեց ծառայության վաճառքի գործարքը։

Քննադատություն
--------------

2012 թվականին իռլանդացի երկու պատանի ինքնասպան էին եղել այն բանից հետո, երբ նրանց անանուն ծաղրել էին այլ օգտատերեր։ Այդ դեպքից հետո երկուսի ծնողներն էլ ասացին, որ երեխաների դեպքը կապված է «ask.fm» կայքի հետ։ Իռլանդական լրատվամիջոցները վրդոված էին նրանից, որ «ask.fm»-ի գրանցված մասնակիցները կարող են անանուն գրառումներ անել։ Իռլանդական ոստիկանությունը սկսեց գործի հետաքննությունը, սակայն «ask.fm»-ը օգտատերերի տվյալների մասին տեղեկություններ, որոնք անանուն էին գրառումներ թողել։

Բջջային հավելվածներ
-------------------

*Ask.fm*-ը հնարավոր է բեռնել Android-ի և IOS-ի համար։

Տես նաև
-------

* Սոցիալական մեդիա

Ծանոթագրություններ
------------------

1. ↑  «Новый конкурент Formspring». 2013 թ․ փետրվարի 15. Արխիվացված է օրիգինալից 2013 թ․ ապրիլի 29-ին. Վերցված է 2017 թ․ մայիսի 17-ին.
2. ↑  «169 позиция в мире на май 2013». 2013 май. Արխիվացված օրիգինալից 2013 թ․ ապրիլի 29-ին. Վերցված է 2017 թ․ մայիսի 17-ին.
3. ↑  Kenins, Laura (2012 թ․ նոյեմբերի 14). «Latvian Web site at center of cyber-bullying inquiry». *The Baltic Times*. Riga. Baltic News Ltd.
4. ↑  Jennifer Van Grove (2013 թ․ հունիսի 8). «Ask.fm, the troubling secret playground of tweens and teens». CNET. Վերցված է 2013 թ․ հունիսի 13-ին.(անգլ.)
5. ↑  Ask.fm Responds To Cyberbullying Allegations | ArcticStartup(չաշխատող հղում)
6. ↑  Noosphere Ventures купил сервис анонимных вопросов и ответов Ask.fm - AIN.UA
7. ↑  McQuinn, Cormac (2012 թ․ հոկտեմբերի 30). «Website linked to two deaths here has over 20 million users». The Irish Independent. `{{cite news}}`: Italic or bold markup not allowed in: `|publisher=` (օգնություն)
8. ↑  «Два самоубийства по вине Ask.fm». 2012 ноябрь. Արխիվացված օրիգինալից 2013 թ․ ապրիլի 29-ին. Վերցված է 2017 թ․ մայիսի 17-ին.
**Հիրոկի Կոսայ** (ճապ.՝ 香西 洋樹, փետրվարի 8, 1933(1933-02-08), Կուրասիկի, Օկայամա (պրեֆեկտուրա), Ճապոնիա), ճապոնացի աստղագետ, գիսաստղերի և աստերոիդների հայտնաբերող, աշխատել է Կիսոյի աստղադիտարանում։

Ծնվել է Օկայամա պրեֆեկտուրայի Կուրասիկի քաղաքում։ 1976-ից 1986 թվականները հայտնաբերել է 93 աստերոիդ, որոնցից 92-ը հայտնաբերվել են համատեղ այլ ճապոնացի աստղագետ Կիիտիրո Ֆուրուկավայի հետ։ Նա նաև դարձել է D/1977 C1 (Սկիֆ-Կոսայ) գիսաստղի համահայտնաբերող։

Հիրոկի Կոսայը միջնակարգ դպրոցը ավարտելուց հետո ընդունվել է Կեյո համալսարանի բանասիրական ֆակուլտետ, սակայն չավարտելով ուսումը թողնում է համալսարանը և զբաղվում աստղագիտությամբ։ Հետագայում նա դառնում է արհեստավարժ հետազոտող և Ճապոնիայի ազգային աստղադիտարանի աստղաֆիզիկայի ֆակուլտետի դոցենտ։

Որպես գիտության մեջ նրա ներդրման ճանաչում, Հիրոկի Կոսայի անունով է կոչվել 3370 համարի աստերոիդը։

Ծանոթագրություններ
------------------

1. ↑  «Minor Planet Discoverers». Փոքր մոլորակների կենտրոն. Արխիվացված է օրիգինալից 2012 թ․ մարտի 14-ին. Վերցված է 2011 թ․ հունվարի 1-ին.
2. ↑  スキッフ・香西彗星
3. ↑  IAU. «3370 Կոսայ աստերոիդի անվանումը». `{{cite web}}`: Unknown parameter `|access date=` ignored (`|access-date=` suggested) (օգնություն)

Արտաքին հղումներ
----------------

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | CiNii: DA01857269 · ISNI: 0000000082676231 · LCCN: n84178193 · NDL: 00035651 · VIAF: 75262668 · WorldCat VIAF: 75262668 |

 |
**Մաուրա Տոմբելի** (իտալ.՝ Maura Tombelli, նոյեմբերի 8, 1952(1952-11-08), Մոնտելուպո Ֆիորենտինո, Ֆլորենցիա, Տոսկանա, Իտալիա), իտալացի աստղագետ, աստերոիդների հայտնաբերող։ Աշխատում է Ազիագո աստղադիտարանում։ 1994-2002 թվականներին հայտնաբերել է ընդհանուր առմամբ 195 աստերոիդ, որոնցից ինը հայտնաբերել է միանձնյա։ Այսպիսով՝ հայտնաբերած աստերոիդների քանակով նա առաջինն է մնացած բոլոր իտալացի աստղագետների մեջ։

1987 թվականին Մաուրա Տոմբելին ընդունվել է Արչետի աստղադիտարան՝ որպես փոփոխական աստղերի դիտող. այստեղ նա պաշտպանել է իր դոկտորական աշխատությունը։ 1994 թվականից սկսել է ակտիվորեն որոնել աստերոիդներ Ազիագո աստղադիտարանում՝ Ուլիսե Մունարիի հետ համատեղ, և Արչետի աստղադիտարանում՝ Ջուզեպե Ֆորտիի հետ։ Մասնավորապես, Տոմբելիի կողմից հայտնաբերվել է մերձերկրյա Ամուրի ընտանիքի (15817) Լյուչիանոտեզի աստերոիդը, որը առաջին մերձերկրյա աստերոիդն էր, որը հայտնաբերվել էր իտալացի աստղագետի կողմից։

Այժմ Մաուրա Տոմբելին մասնակցում է իր հայրենի քաղաքի՝ Մոնտելուպո Ֆիորենտինոյի մոտակայքում աստղադիտարանի կառուցմանը, մտնում է *«Gruppo Italiano Astrometristi»* խմբի կազմի մեջ, որը զբաղվում է իտալացի սիրող-աստղագետների աստղաչափական և աստերոիդների որոնման աշխատանքների համակարգմամբ և հանդիսանում է միակ իտալացի մասնագետը՝ աստղաչափության ոլորտում։

Նրա պատվին է անվանվել (9904) Մաուրատոմբելի աստերոիդը։

Ծանոթագրություններ
------------------

1. ↑  «Minor Planet Discoverers». Փոքր մոլորակների կենտրոն. Արխիվացված է օրիգինալից 2012 թ․ մարտի 14-ին. Վերցված է 2011 թ․ հունվարի 1-ին.
2. ↑  Gruppo Astrofili di Montelupo(անգլ.)
3. ↑  IAU. «9904 Մաուրատոմբելի աստերոիդի անվանումը». Վերցված է 6 հունվար 2019-ին.

Արտաքին հղումներ
----------------

* An interview to Maura Tombelli Archived 2006-05-12 at the Wayback Machine. (իտալ.)
* Una stella per Montelupo(իտալ.)
* Gruppo Italiano Astrometristi(անգլ.)
* Minor Planet and Comet Names in Honor of AAVSO(անգլ.)
**Վինչենցո Սիլվանո Կազուլի** (իտալ.՝ Vincenzo Silvano Casulli, օգոստոսի 25, 1944(1944-08-25), Պուտինյանո, Բարի, Ապուլիա, Իտալիա - հուլիսի 24, 2018(2018-07-24), Ֆոնտո-Նուովա, Metropolitan City of Rome, Լացիո, Իտալիա), իտալացի աստղագետ, աստերոիդների հայտնաբերող, աշխատել է Կոլևերդե դի Գուիդոնիայի աստղադիտարանում։ 1993-ից 2010 թվականները հայտնաբերել է ընդհանուր առմամբ 192 աստերոիդ։

1985 թվականին նա միացել է «Հաբլի Ծեր գիսաստղերի որոնում» խմբին, որը օգտագործելով ուղեծրային Հաբլ աստղադիտակը որոնում էր ցնդող նյութերը սպառած ծեր գիսաստղեր աստերոիդների մեջ։

Կազուլին դարձավ առաջին սիրող գիտնականը, ով ստացավ աստերոիդի ճշգրիտ աստղաչափական տվյալներ օգտագործելով ԼԿՍ-խցիկ։

Նրա պատվին է անվանվել (7132) Կազուլի աստերոիդը։

Ծանոթագրություններ
------------------

1. 1 2
2. ↑  «Minor Planet Discoverers». Փոքր մոլորակների կենտրոն. Արխիվացված է օրիգինալից 2012 թ․ մարտի 14-ին. Վերցված է 2011 թ․ հունվարի 1-ին.
3. ↑  IAU. «7132 Կազուլի աստերոիդի անվանումը». Վերցված է 6 հունվար 2019-ին.

Արտաքին հղումներ
----------------

* ASTEROIDE N. 7132 - 7132 Կազուլի աստերոիդի անվանման մասին հոդված, Վինչենցո Կազուլիի լուսանկարով
* Colleverde di Guidonia, *Gruppo Astrofili Montagna Pistoiese*
**Վլադիմիր Դանիլովիչ Երշով** (ռուս.՝ Влади́мир Дани́лович Ершо́в, հուլիսի 1, 1949(1949-07-01), Դոնի Ռոստով, ՌԽՖՍՀ, ԽՍՀՄ - նոյեմբերի 1, 2018(2018-11-01), Դոնի Ռոստով, Ռուսաստան), ռուս գրող, «Զաօզյոռնայա շկոլա» բանաստեղծական խմբի հիմնադիրներից մեկը։

Կենսագրություն
--------------

Վլադիմիր Երշովը ծնվել է 1949 թվականին Դոնի Ռոստովում։ Հայրը եղել է ռազմածովային սպա, երկրորդ կարգի կապիտան։ 
Կոլա քաղաքի ատոմակայանի կառուցման ժամանակ աշխատել է սարքակարգորդ, Դոնի Ռոստովի գործարանում՝ ֆրեզող բանվոր, Մոսկվայում եղել է շինարար, Դոնում և Մուրմանսկում՝ նավաստի, երիտասարդական թերթում՝ նկարիչ, Ռոստովի երիտասարդական թատրոնում՝ նկարիչ-ձևավորող, Տանաիսի հնագիտական պեղումների աշխատող։ Ապրում է Դոնի Ռոստովում և Տանաիսում
, որտեղ հանդես է գալիս որպես «Զաօզյոռնայա շկոլա» բանաստեղծական խմբի հիմնադիրներից (Գենադի Ժուկով, Վիտալի Կալաշնիկով, Իգոր Բոնդարևսկի, Վլադիմիր Երշով, Ալեքսանդր Բրունկո)։

Ստեղծագործական ուղի
-------------------


>  *1990 թվականին Ռոստիզդատը հրապարակեց «զաօզյորականների» «Ռոստովի ժամանակ» բանաստեղծությունների այս պահին միակ հավաքածուն, որը հարավռուսական անդերգրաունդ պոեզիայի ստեղծման առաջին փորձերից էր:*
> 
> 

Վլադիմիր Դանիլովիչ Երշովը սկսեց հրատարակվել 1968 թվականից։ Հրապարակվել է Մուրմանսկի, Արխանգելսկի, Դոնի Ռոստովի թերթերում, կենտրոնական մամուլում (այդ թվում «Մի կաթիլ լույս» բանաստեղծական ժողովածուն) «Ռոստովի ժամանակ» հավաքածուում, «Դոն» ամսագրում, «Տապան», «Հարավային աստղ» ալմանախներում և այլ հրատարակություններում։ 2008 թվականին հրատարակվել և լույս է տեսել Երշովի «Соло на клаксоне» բանաստեղծությունների ժողովածուն. հրատարակվում է «Поэзия. Ру» կայքում։ Որպես նկարիչ-կերամիստ, մասնակցում է մի շարք ցուցահանդեսների հայրենիքում և արտասահմանում։ Նրա ստեղծագործությունները պահվում են Ռուսաստանի, Չեխիայի, Ճապոնիայի թանգարաններում և աշխարհի մասնավոր հավաքածուներում։

Անձնական կյանք
--------------

Ունի երկու դուստր։ Ապրում է Դոնի Ռոստովում։

Պարգև
-----

Պարգևատրվել է «Ռուսական սուզանավային ուժերի հարյուրամյակ» մեդալով։

Ծանոթագրություններ
------------------

1. 1 2 3  "ЕРШОВ Владимир Данилович — художник". Արխիվացված է the original 2014 թ․ փետրվարի 20-ին. Retrieved 2017 թ․ հոկտեմբերի 13. `{{cite web}}`: no-break space character in `|title=` at position 25 (help)
2. 1 2  Ершов Владимир Данилович.
3. ↑  *Сафронова Е.* Братство «бессмертных» // Литературные известия. - 2010. - № 38. - С. 7-8.
4. ↑  "Владимир Ершов. «Заозёрная школа поэзии». Леонид Малкин 2008-11-14". Արխիվացված է the original 2010 թ․ նոյեմբերի 27-ին. Retrieved 2017 թ․ հոկտեմբերի 13.

Արտաքին հղումներ
----------------

* Владимир Ершов. Заозёрная школа поэзии. Archived 2010-11-27 at the Wayback Machine.
* Болдино
* В пылу полуночных безумств…
* «Капля света», стихи Archived 2014-02-20 at the Wayback Machine.
**Ջոն Բրոուտոն‏‎** (անգլ.՝ John Broughton, 1952, Սիդնեյ, Ավստրալիա), ավստրալիացի սիրող աստղագետ, աստերոիդների հայտնաբերող։ Աշխատում է Ռիդի Քրիկ աստղադիտարանում Քվինսլենդում։ 1997-ից 2008 թվականները հայտնաբերել է 1026 աստերոիդ։

2004 թվականի ապրիլի 11-ին Ջոն Բրոուտոնը հայտնաբերեց 2004 GA1 մերձերկրյա մարմինը։ Համարվում է, որ դա առաջին մերձերկրյա աստերոիդն էր, որը հայտնաբերել է սիրող աստղագետ։ Բրոուտոնի հայտնաբերումների ցանկի մեջ են մտնում նաև երկու գիսաստղեր՝ P/2005 T5 (Բրոուտոն) և C/2006 OF2 (Բրոուտոն), որոնք հայտնաբերվել են 2005 թվականի նոյեմբերի 3-ին։

Բրոուտոնը դարձավ այն հինգ աստղագետներից մեկը, ովքեր 2002 թվականին ստացան Մոլորակային միության գրանտը (*Eugene Shoemaker Near-Earth Object Grants*), որը նա ծախսեց ԼԿՍ-խցիկ գնելու վրա։

Բրոուտոնը նախագծել է երկու համակարգչային ծրագրեր, որոնցից մեկը որոնում է աստերոիդների ուղիները (scantracker), իսկ երկրորդը վերլուծում է ստացված տվյալները (scanalyser):

Նրա պատվին է անվանվել (24105) Բրոուտոն‏‎ աստերոիդը։

Ծանոթագրություններ
------------------

1. ↑  «Minor Planet Discoverers». Փոքր մոլորակների կենտրոն. Արխիվացված օրիգինալից 2012 թ․ մարտի 14-ին. Վերցված է 2011 թ․ հունվարի 1-ին.
2. ↑  IAU. «24105 Բրոուտոն‏‎ աստերոիդի անվանումը». Վերցված է 21 ապրիլ 2012-ին.

Արտաքին հղումներ
----------------

* John Broughton (անգլ.)
**Սքոթ Շեփարդ** (անգլ.՝ Scott S. Sheppard, փետրվարի 19, 1977(1977-02-19)), ամերիկացի աստղագետ։ Աշխատում է Կարնեգիի ինստիտուտի երկրային մագնետիզմի բաժնում։

Ուսանել է Հավայան համալսարանում, որտեղ 2004 թվականին ստացել է փիլիսոփայության դոկտորի կոչում աստղագիտության բնագավառում։

2000 թվականից սկսած՝ իր գործընկերների հետ հայտնաբերել է հսկա մոլորակների բազմաթիվ արբանյակներ՝ 50-ը՝ Յուպիտերի մոտ (ներառյալ Ֆեմիստո, որը հայտնաբերվել էր 1975 թվականին Չառլզ Կովալի կողմից, սակայն հետագայում այն կորսվել էր), 25-ը՝ Սատուրնի մոտ, և մեկական՝ Ուրանի և Նեպտունի մոտ։

Շեփարդը հայտնաբերել է նաև ընդհանուր առմամբ 16 աստերոիդ, որոնցից ընդամենը մեկը՝ միանձնյա։ Դրանց մեջ հայտնաբերվել են թվով երկրորդ Նեպտունի տրոյացի աստերոիդը՝ 2004 UP10, ինչպես նաև մի քանի Կոյպերի գոտու մարմիններ, կենտավրոսներ և Երկրին մոտեցող աստերոիդներ։

Նրա պատվին է անվանվել (17898) Սքոթշեփարդ աստերոիդը

2014 թվականի մարտին Շեփարդը և Չեդվիկ Տրուխիլիոն հայտարարեցին նոր գաճաճ մոլորակի հայտնաբերման մասին 2012 VP113, որը ամենահեռուն է պտտվում Արեգակից՝ մնացած բոլոր գաճաճ մոլորակների համեմատ։

2018 թվականի նոյեմբերին Սքոթ Շեփարդի, Դևիդ Թոլենի և Չեդվիկ Տրուխիլյոյի կողմից հայտնաբերվեց 2018 VG18 տրանսնեպտունային մարմինը, որը դարձավ Արեգակնային համակարգի՝ երբևէ ուսումնասիրված ամենահեռու օբյեկտը։

Ծանոթագրություններ
------------------

1. ↑  «Minor Planet Discoverers». Փոքր մոլորակների կենտրոն. Արխիվացված օրիգինալից 2012 թ․ մարտի 14-ին. Վերցված է 2019 թ․ հունվարի 6-ին.
2. ↑  IAU. «17898 Սքոթշեփարդ աստերոիդի անվանումը». Վերցված է 6 հունվար 2019-ին.
3. ↑  «Астрономы нашли самую далекую карликовую планету Солнечной системы». РИА Новости. 2014 թ․ մարտի 26. Վերցված է 2014 թ․ մարտի 27-ին.
4. ↑  Discovered: The Most-Distant Solar System Object Ever Observed

Արտաքին հղումներ
----------------

* Սքոթ Շեփարդի անձնական էջը Կարնեգիի ինստիտուտի կայքում (անգլ.)
* Scott Sheppard's web site, Carnegie Institution for Science
* Scott S. Sheppard – Curriculum Vitae, Carnegie Institution for Science

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | ORCID |

 |
**Վարխունո** (Վարխունա, վրացերեն՝ ვარხუნო), հայաբնակ գյուղ Վրաստանի Քվեմո Քարթլիի մարզի Թեթրիծղարոյի շրջանում, վարչական կենտրոն Թեթրիծղարո քաղաքից 1 կմ հյուսիս-արևմուտք, Թրիալեթի լեռնաշղթայի հարավային լանջին։

Տնտեսությունը
-------------

Խորհրդային տարիներին գյուղն ուներ տարրական դպրոց, գրադարան, ակումբ և կենցաղսպասարկման տաղավար։ Բնակիչներն զբաղվում էին այգեգործությամբ, բանջարաբուծությամբ և անասնապահությամբ։

Պատմական ակնարկ
---------------

Գյուղը հիմնադրել էին Արևմտյան Հայաստանի Բասեն գավառից գաղթած հայերը` 16-րդ դարում։ Հետագայում գյուղում բնակություն են հաստատել նաև Լոռվա գավառի Սառնաղբյուր, Շնող գյուղերից և Ղազախի գավառից եկած հայերը։

Գյուղում կա եկեղեցի (16-րդ դար)։

Ծանոթագրություններ
------------------

1. ↑  საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից։*  |

|  |  |  |  |  |
| --- | --- | --- | --- | --- |
| 

| * դ
* ք
* խ
Վրաստան Թեթրիծղարոյի հայաբնակ գյուղեր |
| --- |
|  |
| Թեթրիծղարոյի հայաբնակ գյուղեր | Խաչեն • Մեծ Դուռնուկ • Սամշվիլդե • Սամղրեթ • Վարխունո • Փոքր Դաղեթ • Փոքր Դուռնուկ |

 |
**Ալբերտ Ազարյանի կիսանդրի**, Երևանում Ալբերտ Ազարյանի անվան մարմնամարզության օլիմպիական հերթափոխի մանկապատանեկան մարզադպրոցի բակում տեղադրված օլիմպիական խաղերի եռակի, աշխարհի, Ասիական խաղերի, Եվրոպայի չեմպիոն, Հայաստանի ազգային օլիմպիական կոմիտեի և Հայաստանի մարմնամարզության ֆեդերացիայի պատվավոր նախագահ Ալբերտ Ազարյանի բրոնզե կիսանդրին է։ Կիսանդրու հեղինակը քանդակագործ Գերասիմ Շահվերդյանն է։

Բացում
------

Ալբերտ Ազարյանի կիսանդրու տեղադրման մասին որոշումը Երևանի ավագանին կայացրել է 2021 թվականի հոկտեմբերին։ Հուշարձանի հանդիսավոր բացումը տեղի է ունեցել 2022 թվականի դեկտեմբերի 1-ին։ Բացմանը ներկա են եղել Ալբերտ Ազարյանը, ԿԳՄՍ նախարար Վահրամ Դումանյանը, Երևանի փոխքաղաքապետ Գևորգ Սիմոնյանը, Հայաստանի ազգային օլիմպիական կոմիտեի նախագահ Գագիկ Ծառուկյանը, Հայաստանի Ազգային ժողովի պատգամավորներ, քաղաքապետարանի ներկայացուցիչներ, մարզաշխարհի ներկայացուցիչներ և մարզական դպրոցի սաներ։

Հեղինակ
-------

* Քանդակագործ՝ Գերասիմ Շահվերդյան

Ծանոթագրություններ
------------------

1. ↑  «Երևանում տեղադրվեց Ալբերտ Ազարյանի կիսանդրին». *A1Plus*. Վերցված է 2022 թ․ դեկտեմբերի 2-ին.
2. ↑  «Ալբերտ Ազարյանի կիսանդրին՝ Երևանում». *Հայաստանի Հանրային Ռադիո*. Վերցված է 2022 թ․ դեկտեմբերի 2-ին.
3. 1 2  «Երևանում բացվել է Ալբերտ Ազարյանի կիսանդրին». *www.yerevan.am*. Վերցված է 2022 թ․ դեկտեմբերի 2-ին.
4. ↑  http (2022 թ․ դեկտեմբերի 2). «Ալբերտ Ազարյանի կիսանդրին՝ մարզադպրոցի բակում». *Հայաստանի Հանրապետություն*. Վերցված է 2022 թ․ դեկտեմբերի 2-ին.
5. ↑  «Բացվել է «Օղակների արքա» Ալբերտ Ազարյանի կիսանդրին». *www.1lurer.am*. Վերցված է 2022 թ․ դեկտեմբերի 2-ին.
**Նկարված մուլտիպլիկացիա**, մուլտիպլիկացիայի տեխնոլոգիա, որը հիմնված է իրարից քիչ տարբերվող երկչափ պատկերների կադրային նկարահանումների վրա։ Այն առաջացել է 19-րդ դարի վերջին և 20-րդ դարի սկզբին։

Ակրիլային ներկերով նկարված նկարը
«Ինչպես են ստեղծվել անիմացիոն մուլտֆիլմերը» (1919)

Պատմություն
-----------

Նկարված մուլտիպլիկացիան առաջացել է 19-րդ դարի վերջին և 20-րդ դարի սկզբին։

Սկզբում բոլոր կադրերը նկարվում էին լիարժեք և առանձին-առանձին, որը շատ աշխատատար էր և մեծ ժամանակ էր խլում նաև նկարիչների մի ամբողջ կոլեկտիվից։

Այնուհետև հորինվեց օբեյկտների նկարման մի այլ տարբերակ։ Կերպարներն ու տեսարանները նկարվում էին թափանցիկ թիթեղների վրա, որոնք դրվում էին իրար վրա։ Առաջին շերտի վրա կարելի էր տեղավորել ետին պլանը, երկրորդի վրա՝ կերպարների մարմնի անշարժ մասերը, իսկ երրորդի՝ շարժական և այդպես շարունակ։ Այն նկատելիորեն կրճատում էր աշխատատարությունը, քանի որ յուրաքանչյուր կադր զրոյից չէր նկարվում։ Այս տեխնիկան կոչվեց շերտային, որն առաջին անգամ օգտագործեց Ուոլտ Դիսնեյը։

Նկարված մուլտիպլիկացիայի առավելությունն իր տեխնիկական պարզությունն է (վատագույն դեպքում հերիք է նաև նկարների ցուցադրությունն ըստ հերթականության, չի օգտագործվում նույնիսկ կինոսարքավորում)։ Հենց այդ պատճառով առաջին մուլտիպլիկացիոն ֆիլմերը նկարված էին և հայտվում էին մինչ կինեմատոգրաֆի հայտագործումը։ 1977 թվականի հուլիսի 20-ին, Էմիլ Ռեյնոն ցուցադրեց, իսկ օգոստոսի 30-ին արտոնագրեց իր ապարատը՝ պրաքսինոսկոպը։ Հենց այդ օրն էլ համարվում է մուլտիպլիկացիայի ծնունդը։

Նկարված մուլտիպլիկացիայի տեսախցիկը
Ինչպես նաև նկարված մուլտիպլիկացիան հեշտությամբ բաժանում է մուլտիպլիկատորների աշխատանքը և ստեղծում «կոնվեյեր», որի ամենատիպիկ ներկայացուցիչը Ուոլթ Դիսնեյի մուլտիպլիկացիան է։ Դրա օգտագործմամբ կարելի է հասնել ռեալիստականության տարբեր աստիճանների՝ Զագրեբական դպրոցի գրոտեսկային շարժից, մինչև Պետրովի հիպերռեալիստականության։

Բացի այդ, 24-ֆազանոց մուլտֆիլմի լիարժեք ստեղծման աշխատանքը շատ երկար և աշխատատար էր, այդ պատճառով հետպատերազմական շրջանում այն ենթարկվեց «կրճատման», որի ժամանակ 1 վայրկյանի ընթացքում տեղի էր ունենում ընդամենը 4 կադրի փոփոխություն։

1900-1907 թվականներին ամերիկացի Ջեյմս Սթյուարտ Բլեքթոնը նկարահանեց «Կախարդված նկար», «Ծիծաղելի դեմքերի կոմիկական փուլեր» և «Ուրվականներով հյուրանոցը» կարճամետրաժ մուլտիպլիկացիոն կինոնկարները։

Ներկայիս պահին նկարված ֆիլմերի մեծամասնությունն արտադրվում են Ճապոնիայում (տե՛ս Անիմե)։ Ուլոթ Դիսնեյի ստուդիաները կամ փակված են, կամ էլ անցել են 3D-տեխնոլոգիային։ Բայց մուլտսերիալների մեծ մասը դեռևս շարունակում են ստեղծվել այս տեխնոլոգիայով։

Տես նաև
-------

* Ուոլտ Դիսնեյ
* Անիմե
* Նկարներով պատմություններ

Ծանոթագրություններ
------------------

1. ↑  *Կինեմատոգրաֆիայի փիլիսոփայությունը*. Cambridge: Cambridge University Press. 2010. էջեր 138–139. ISBN 9780521822442.

Արտաքին հղումներ
----------------

* Ուոլտ Դիսնեյ ընկերության պաշտոնական կայքը
**Հիլդե Ֆեննե** (նորվ.՝ Tiril Kampenhaug Eckhoff), (մայիսի 12, 1993(1993-05-12), Voss, Հորդալան, Նորվեգիա), նորվեգացիբիաթլոնիստուհի, 2013 թվականի աշխարհի չեմպիոն՝ էստաֆետում։ Նորվեգիայի բիաթլոնի հավաքականի անդամ։ Նաև մասնագիտացել է երկար տարածությունների մրցավազքերում, անձնական լավագույն արդյունքը՝ 10:14.21 րոպե 3000 մետրում գրանցել է 17 տարեկանում։ 2014 թվականի Բիաթլոնի Եվրոպայի առաջնությունում 4×6 կմ էստաֆետայում արժանացել է բրոնզե մեդալի։

Սպորտային կարիերա
-----------------

2012/2013 թվականի բիաթլոնի աշխարհի գավաթի մրցաշրջանում Ֆեննեն դարձել է Նորվեգիայի ազգային հավաքականի լիիրավ անդամ։ Մրցաշրջանի առաջին միավորները երիտասարդ բիաթլոնիստը նվաճել է շվեդական Էստերսունդի առաջին փուլում։ Սպրինտում Հիլդեն 3 վրիպումով զբաղեցրել է 30-րդ հորիզոնականը։ Երկրորդ փուլում արդյունքները գոհացուցիչ չէին, ընդամենը 80-րդ հորիզոնականը սպրինտում (4 +1): Այնուամենայնիվ, էստաֆետի վերջին մրցավազքում Ֆենեն թիմակիցների հետ նշում է հաղթանակը։ Հաջորդ փուլում Ֆենեն չի մասնակցում։ Հիլդեն վերադառնում է աշխարհի գավաթի խաղարկության 4-րդ փուլում, որը տեղի է ունենում գերմանական Օբերհոֆում։ Էստաֆետայում, նորվեգացիները զբաղեցնում են իրենց համար համեստ չորրորդ հորիզոնականը, իսկ Հիլդեն անցնում է տուգանային շրջանի։ Սպրինտում երիտասարդ մարզիկը կարողանում է զբաղեցնել 54-րդ հորիզոնականը (3 + 3), որն իրավունք է տալիս մտնել հետապնդման մրցավազքի մեջ պայքարի։ Հետապնդման մրցավազքում Ֆեննեն ավարտում է 31-րդը։ Նորվեգացիները և Ֆեննեն մասնավորապես, կարողանում են վերադարձնել առաջին տեղը էստաֆետում արդեն հաջորդ՝ 5-րդ փուլում, որը տեղի է ունենում Ռուփոլդինգում։ Վեցերորդ փուլում Ֆեննեն չի մասնակցում։ Էստաֆետում Ֆեննեն այնքան էլ հաջող հանդես չի գալիս՝ գնալով տուգանային շրջան, բայց Սյուննյովա Սուլեմդալը և Թուրա Բերգերը հավաքականին դուրս են բերում առաջին հորիզոնական՝ նվաճելով ոսկե մեդալ։ Այսպիսով 19 տարեկանում Ֆեննեն դառնում է աշխարհի չեմպիոն։ Աշխարհի գավաթի խաղարկությունից հետո Հիլդեն բաց է թողնում հաջորդ՝ 7-րդ փուլը, որը տեղի է ունենում Հոլմենկոլլենում։

### Պատանեկան նվաճումներ

| Տարի | Վայր | Տարիք | Անհ. | Սպր. | Հետ. | Էստ. |
| --- | --- | --- | --- | --- | --- | --- |
| 2010 | Աշխարհի առաջնություն Շվեդիա Շվեդիա Տուրսբյու | U19 | **17** | **20** | **15** | — |
| 2012 | Աշխարհի առաջնություն Ֆինլանդիա Ֆինլանդիա Կոնտիոլահտի | U19 | **3** | **1** | **5** | — |
| 2012 | Աշխարհի առաջնություն Ֆինլանդիա Ֆինլանդիա Կոնտիոլահտի | U21 | — | — | — | **1** |
|

Ծանոթագրություններ
------------------

1. ↑  «F». Norwegian Athletics. Արխիվացված է օրիգինալից 2012 թ․ մայիսի 9-ին.
2. ↑  «IBU Open European Championships Biathlon 2014, Nove Mesto Na Morave: Women 4x6km Relay - Final Results» (PDF). *International Biathlon Union*. 2014 թ․ փետրվարի 4. Վերցված է 2014 թ․ փետրվարի 4-ին.

Գրականություն
-------------

* «Profil zawodniczki na stronie IBU». data.biathlonworld.com. Վերցված է 2013-02-15-ին. `{{cite web}}`: Unknown parameter `|język=` ignored (օգնություն)

Արտաքին հղումներ
----------------

* Fiche de la biathlète, site de l'Union internationale de biathlon. (անգլ.)

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Ֆոտո, վիդեո և աուդիո | Ինստագրամ |
|  |
| Թեմատիկ կայքեր | biathlon.com.ua · FIS (դահուկներով մրցավազք) · IBU |

 |
**Սկոպիեի ջազային փառատոն** (մակեդոներեն՝ Скопски џез фестивал), Հյուսիսային Մակեդոնիայի մայրաքաղաք Սկոպիեում 1982 թվականից ի վեր անցկացվող ամենամյա ջազային փառատոն։

Թեև այս փառատոնն առաջ է մղում մի ժանր, որը, թվում է, այնքան էլ հոգեհարազատ չէ Հյուսիսայի Մակեդոնիայում բնակություն հաստատած ժողովուրդների մշակույթին ու ավանդույթներին, այդուհանդերձ՝ այն բավականին մեծ լսարան է հավաքում, քանի որ իսկապես լայն ժողովրդականություն է վայելում թե՛ Բալկաններում և թե՛ եվրոպական մի շարք այլ երկրներում։ Փառատոնում ելույթներով հանդես են եկել անվանի այնպիսի երաժիշտներ, ինչպես՝ Մարշալ Ալենը, Չիկագոյի գեղարվեստական համույթը, Էնթընի Բրեքստոնը, «*Brazilian Girls*»-ը, Ռեյ Չարլզը, Զորան Մեձիրովը, Սթենլի Քլարքը, Օրնեթ Քոուլմանը, Չիք Քորիան, Էլ Դի Մեոլան, *Gotan Project*-ը, Չարլի Հեյդընը, Հերբի Հենքոքը, Դեյվ Հոլանդը, Մարիա Ժոաոն, DD Ջեքսոնը, Ռաբի Աբու-Խալիլը, Վլատկո Ստեֆանովսկին, Թեոդոսի Սպասովը, Սիմոն Կիսելիցկին, Ջոն Մաք Լաֆլինը, Փեթ Մեթենին, Յուսու Ն՛ Դուրը, Տիտո Պուենտեն, Գրեգորի Փորթերը, Թոնի Կիտանովսկին, Սիեռա Մաստերան, Գոցե Ստևկովսկին, Մաք Քոյ Թայները, Ջո Զավինուլը...

Սկոպիեի փառատոնը Եվրոպական ջազային ցանցի և Համաշխարհային երաժշտական փառատոների եվրոպական ֆորումի մաս է կազմում։

Ջազային այդ փառատոնում կազմակերպվում է նաև *OFFfest*, որտեղ հնչում են երաժշտական այլ ժանրերի կատարումներ ևս։

Ծանոթագրություններ
------------------

1. ↑  «Արխիվացված պատճենը». Արխիվացված է օրիգինալից 2011 թ․ սեպտեմբերի 28-ին. Վերցված է 2020 թ․ մայիսի 19-ին.
2. ↑  «Արխիվացված պատճենը» (անգլերեն). Արխիվացված է օրիգինալից 2014 թ․ հուլիսի 14-ին. Վերցված է 2020 թ․ մայիսի 19-ին.
3. ↑  | başlık = Skopje Jazz Festival | url =  | yayıncı = Avrupa Caz Ağı web sitesi | erişimtarihi = 8 Nisan 2020 | arşivurl =  | arşivtarihi = 25 Ekim 2016}}
4. ↑  | başlık = Festival Members | url =  | yayıncı = Dünya Müzik Festivalleri Forumu web sitesi | erişimtarihi = 8 Nisan 2020 | arşivurl =  | arşivtarihi = 24 Aralık 2018}}
5. ↑  |title=Siol|date=3.5.2012|url=

Արտաքին հղումներ
----------------

* |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Ֆոտո, վիդեո և աուդիո | Ինստագրամ · ՅուԹյուբ |

 |
**Բողոք**, իրավունքների և օրինական շահերի խախտումների վերացման մասին լիազորված պետական մարմնին ուղղված գրավոր պահանջ (փաստաթուղթ)։

Հայցադիմումի (քաղաքացիական) վարույթի դեպքերում ներկայացվում են հայցադիմումներ, իսկ վարչաիրավական հարաբերություններից բխող դեպքերում՝ բողոքներ և հայտարարություններ։ Նշված իրավաբանական փաստաթղթերը պետք է ունենան հնարավորինս կարճ բովանդակություն և հակիրճ արտահայտված խնդրանք։

Գործնականում իշխանություններին ուղղված առաջին դիմումը իրականացվում է հայտարարության ձևով, այսինքն՝ քաղաքացու կողմից իր սահմանադրական իրավունքների և ազատությունների կամ այլոց սահմանադրական իրավունքների և ազատությունների իրականացման հարցում օգնություն ստանալու խնդրանքով, կամ օրենքների և այլ նորմատիվ իրավական ակտերի խախտման մասին հաղորդագրությունների, պետական մարմինների, տեղական ինքնակառավարման մարմինների և պաշտոնատար անձանց աշխատանքի թերություններ կամ քննադատություն այդ մարմինների և պաշտոնատար անձանց գործունեության վերաբերյալ, և եթե արդյունքում դիմումը չի քննարկվում, ապա մարմինը չներկայացնել դիմումը քննարկելուն պատճառաբանված մերժումը, կամ իշխանության գործողությունները չեն բավարարում դիմումատուին, ապա քաղաքացին համապատասխան բողոք է ներկայացնում գերատեսչության կամ դատախազության համապատասխանաբար անգործության կամ իշխանության գործողությունների վերաբերյալ։ Բողոքի քննարկման արդյունքների հիման վրա դատախազը որոշում է կայացնում բողոքը լրիվ կամ մասնակի բավարարելու կամ բողոքը մերժելու վերաբերյալ։

Քաղաքացիների բողոքարկման ինստիտուտը բնութագրվում է թերությունների քննադատությամբ, որը օգնում է բացահայտել մարմինների, հաստատությունների, ձեռնարկությունների և կազմակերպությունների աշխատանքների թերությունները։ Կատարված ուսումնասիրությունները թույլ են տվել բացահայտել ֆիզիկական և իրավաբանական անձանցից ստացվող դիմումների ընդունման, քննարկման և լուծման կարգի խախտումների վերաբերյալ քաղաքացիների կարծիքը։ Հարցվածների հարաբերական մեծամասնությունը (36 %–ը) կարծում է, որ քաղաքացիների դիմումների քննարկման կարգը խախտվում է, սակայն դա սիստեմատիկ բնույթ չի կրում։ Հարցվածների 24 %–ը կարծում է, որ դիմումների քննարկման և լուծման կարգը պարբերաբար խախտվում է։ Դրա հետ միասին հարցվածների 40 %–ը չի մտածում այն մասին, թե արդյոք տեղական ինքնակառավարման մարմինների և պաշտոնատար անձանց կողմից տեղի են ունենում դիմումների քննարկման և թույլտվության կարգի խախտումներ։

Տես նաև
-------

* Ապելյացիա

Ծանոթագրություններ
------------------

1. ↑  Е. С. Шугрина «Техника юридического письма» 2001 г.
2. ↑  ФЕДЕРАЛЬНЫЙ ЗАКОН О ПОРЯДКЕ РАССМОТРЕНИЯ ОБРАЩЕНИЙ ГРАЖДАН РОССИЙСКОЙ ФЕДЕРАЦИИ 59-ФЗ 2006 г.
3. ↑  Статья 124 УПК РФ. Порядок рассмотрения жалобы прокурором, руководителем следственного органа
4. ↑  Шайхуллин М.С. Конституционно-правовые гарантии местного самоуправления в Российской Федерации [Текст] : монография. - Москва : Юрлитинформ, 2016. - 304 с.  Archived 2016-11-03 at the Wayback Machine.

Գրականություն
-------------

* "Բողոք". *Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)*. Սանկտ Պետերբուրգ. 1890–1907.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա · Բրոքհաուսի և Եփրոնի · Վ. Դալի |
|  |
| Չափորոշչային վերահսկողություն | Microsoft: 2780838233 |

 |
**Էտ**, ծայրատում, ծառերի ճյուղերի և բույսերի ընձյուղների մասնակի կամ լրիվ հեռացումը. պտղատու և գեղազարդիչ բույսերի խնամքի եղանակ է։ Բարելավում է սաղարթի լուսավորությունը, ավելացնում պտղատվության փուլի արդյունավետությունը, խթանում է մեծ քանակի ընձյուղների և պտղային գոյացությունների ամենամյա առաջացումը։ Բույսերի էտի հիմնական եղանակներն են ծայրատումը (կարճացում) և նոսրացումը (կտրում)։

Կարճացում
---------

Կարճացման դեպքում կտրում են ճյուղերի երկարության որոշ մասը, որը բարելավում է ջրով ու սննդարար նյութերով նրանց սնուցումը։ Միաժամանակ նվազում է ճյուղերի մերկացումը, արագանում է քնած բողբոջների աճը, սաղարթի անհրաժեշտ մասում առաջանում է ճյուղավորում։ Կարճացումը կտրուկ փոխում է սաղարթի ձևը, այն դարձնում է ավելի հավաք։

Ընձյուղների ծայրատումը (պինցիրացում, գերմ.՝ pinzieren – ծայրատում) կատարում են ձեռքով կամ էտոցով (այգեգործական մկրատ)՝ հեռացնելով ընձյուղի վերնածայրը և թողնելով ներքևի 7–10 տերևներով հատվածը։

Բանջարաբուծության մեջ ծայրատումը կիրառում են վարունգի (ջերմոցային), սմբուկի, բրյուսելյան կաղամբի մշակության մեջ, ինչպես նաև շաքարի ճակնդեղի ու գազարի (բաց գրունտում) աճեցման ժամանակ, դաշտավայրության մեջ՝ շաքարի ճակնդեղի սերմնաբույսերի խնամքի դեպքում։ Բոլոր ցողուններից կտրում են 2-3 սմ-ի չափով՝ ծաղկման փուլի սկզբում կամ զանգվածային ծաղկման ժամանակ։ Ծայրատում կատարվում է նաև քիմիական եղանակով՝ մալեինաթթվի հիդրազիդի պատրաստուկով, որը դադարեցնում է շիվերի աճը, ինչի հետևանքով ուժեղանում է սնուցող նյութերի հոսքը դեպի սերմեր և բարձրանում է դրանց բերքատվությունը։ Քիմիական ծայրատումը կատարում են ինքնաթիռներով՝ սրսկման միջոցով ճակնդեղի զանգվածային ծաղկման վերջին փուլում 1 հա-ի համար մալեինաթթվի հիդրազիդի ազդող նյութի 100 գ չափաքանակով։

Նոսրացում
---------

Նոսրացումը կիրառում են սաղարթի խտացումը կանխելու և նրանում լուսավորվածությունը բարելավելու համար։ Սովորաբար, կարճացումը համակցում են նոսրացումով։ Պտղաբեր օրգանների էտը կարևոր նշանակություն ունի խնձորենու և տանձենու համար, նպաստում է ազատվելու ավելորդ պտղաբեր օրգաններից և խնայում սնուցման նյութերը։ Ցրտահարված ծառերի էտը, որպես կանոն, կատարում են ամռանը։ Նոսրացման ժամանակ հիմքից հեռացնում (կտրում) են չորացած, ցրտահարված կամ խանգարող ճյուղերը։
**«Հասարակության թշնամիները»** (ֆր.՝ *Ennemis publics*), Միշել Ուելբեքի և Բեռնար-Անրի Լևիի նամակագրությունը։ 28 նամակից բաղկացած այս ժողովածուն լույս է տեսել է 2008 թ․-ին Flammarion և Grasset հրատարակչություններում․ այն ընդգրկում է 2008 թ․ հունվարից-հուլիս ընկած ժամանակաշրջանը։

Առաջին նամակում Միշել Ուելբեքը «երկխոսություն-բանավեճ»-ը սկսում է հետևյալ խոսքերով․ 

> «Հանընդհանուր կարծիքով՝ ես և Դուք բացարձակ հակապատկերներ ենք, սակայն մի գիծ կա՝ ընդ որում բավականին էական, որը մեզ միավորում է․ երկուսս էլ բավականին արգահատելի կերպարներ ենք»։
> 
> 

Իրար ուղղված նամակներում հեղինակներն անդրադառնում են ամենատարբեր թեմաների՝ գրականություն, փիլիսոփայություն, կրոն, ժամանակակից հասարակություն, համացանցի ազդեցություն․ առանձին անդրադարձ կա քաղաքական հարցերին՝ մասնավորապես, լայն քննարկում կա ժամանակակից Ռուսաստանի տեղի ու դերի մասին։

Միշել Ուելբեքը ներկայացնում է այն գործոնները, որոնք նպաստել են իր հոգևոր և գրական աճին, ներկայացնում իր վրա ազդեցություն ունեցած հեղինակներին՝ Բլեզ Պասկալ, Իմանուիլ Կանտ, Արթուր Շոպենհաուեր, Ֆրիդրիխ Նիցշե, Ֆյոդոր Դոստոևսկի, Ֆրանց Կաֆկա։

Գրախոսություններ
----------------

* **Ян Шенкман** Два врага общества
* **Антон Семикин** Истина в письме

Ծանոթագրություններ
------------------

1. ↑  Tim Adams (8 décembre 2011). «Public Enemies by Michel Houellebecq and Bernard-Henri Lévy – review». *The Guardian*. Վերցված է 18 février 2021-ին..
2. ↑  Dwight Garner (11 janvier 2011). «Throwing Mud and Calling It Beautiful». *The New York Times*. Վերցված է 18 février 2021-ին..
3. ↑  *Ennemis publics*, Paris, Flammarion/Grasset, 2008, P..
Սերուցքով սառը սուրճ, որը ներկայացվել է Գերմանիայում
**Սառը սուրճ** կամ **այս-սուրճ**, **սառույցով սուրճ**, սրճային ըմպելիքների մատուցման եղանակ։ Հաճախ օգտագործվում է որպես զովացուցիչ ըմպելիք, հատկապես ամռանը։

Պատրաստում
----------

Կան սառը սուրճ պատրաստելու մի քանի եղանակներ։ Առաջին դեպքում պատրաստի տաք ըմպելիքը սառչում է պահանջվող ջերմաստիճանում, երկրորդ դեպքում` սուրճը պատրաստվում է ջրի մեջ աղացած հատիկների ներծծման միջոցով (օրինակ` ֆրենչ-պրեսսի միջոցով), որից հետո քամվում է։

Հաճախ սառը սուրճը պատրաստվում է այս կամ այն սրճային ըմպելիքի տաք անալոգի նման։ Այսպես, կա «սառը լատտե», «սառը մոկկո»։ Այս ըմպելիքները պատրաստվում են տաք էսպրեսոն անհրաժեշտ քանակությամբ սառեցված կաթի հետ խառնելու միջոցով։

Մատուցում
---------

Սառը սուրճը կարող է մատուցվել ինչպես արդեն սառեցված, այնպես էլ տաք, բայց ցանկալի քանակությամբ սառույցով լցված վիճակում։

Քանի որ շաքարը վատ է լուծվում սառը հեղուկի մեջ, սառը սուրճին սովորաբար ավելացնում են շաքարով մրգահյութ կամ շաքարի փոխարինիչներ։

Տես նաև
-------

* Սուրճ ֆրապե
* Սառը թեյ

Ծանոթագրություններ
------------------

1. ↑  «5 cafés à infusion froide pour passer à travers la saison chaude». *Le Journal de Montréal*. Վերցված է 2015 թ․ հուլիսի 14-ին.
2. ↑  ICED COFFEE? NO SWEAT New York Times, June 27, 2007 (անգլ.)
3. ↑  anon. *Ice-cream and Cakes: A New Collection of Standard Fresh and Original Receipts for Household and Commercial Use*, Charles Scribner's Sons, 1883, p. 98
4. ↑  *Table Talk* **4** (Jan-Dec 1889), Table Talk Publishing Company, Philadelphia, p. 149
5. ↑  Doctor, Vikram (2012 թ․ ապրիլի 20). «Coffee Song: A rethink on Coffee». *The Economic Times*. Վերցված է 2014 թ․ նոյեմբերի 2-ին.
**Տասը Վերստ** (Ծաղկաձոր), գյուղ Արցախի Հանրապետության Շուշիի շրջանում։ Եղցահող, Կանաչ Թալա գյուղերի հետ միասին կազմում է Եղցահող համայնքը։

Աշխարհագրություն
----------------

Գյուղը գտնվում է ԱՀ արևմտյան հատվածում՝ Շուշիի շրջանում՝ նախկինում Բերդաձոր գավառում։ Բնակավայրը տեղաբախշված է Բերձորից Լիսագոր տանող լեռնանցքում՝ Կանաչ թալայից 1 կմ հարավ-արևմուտք՝ Ստեփանակերտ-Բերձոր մայրուղու վրա։  Ծաղկաձորը կամ Տասը վերստը նախկինում կրել է  նաև Ենգիբար անունը։ Ըստ ավանդության՝ Ենգիբարն անձնավորություն է եղել և այս բնակավայրերում է քարավանսարա (Ենգիբարի քարավանսարա)։

Պատմություն
-----------

Դարերի ընթացքում Շուշի-Գորիս ճանապարհի ուղևորների համար կարևոր իջևանատեղի է հանդիսացել։  Քանի որ գյուղը Շուշիից մոտ 10 վերստ հեռավորության վրա է գտնվում, հետևաբար 19-րդ դարից այն կրել է նաև Տասը վերստ անունը։

Գյուղում և նրա շրջակայքում պահպանվել են միջնադարյան գյուղատեղիների,գերեզմանոցների,մատուռների հետքեր։

Խորհրդային տարիներին Տասը վերստը ներառված է եղել Բերդաձորի կոլտնտեսության կազմի մեջ։

 Տասը վերստի բնակիչներն իրենց մասնակցությունն են ունեցել Հայրենական մեծ պատերազմին։

Արցախյան շարժման առաջին իսկ օրվանից Տասը վերստի չափահաս  ազգաբնակչությունը մասնակցել է ինքնապաշտպանական ջոկատների կազմավորմանը և ԱՀ Պաշտպանության  բանակի կազմում իր ներդրումն է ունեցել հաղթանակի կերտման գործում։

1992 թվականի մայիսի 17-ին ԱՀ ՊԲ զորամասերն ազատագրեցին Տասը վերստը։ Պատերազմից հետո գյուղը վերաբնակեցվել է։

Արցախյան պատերազմի ժամանակ գյուղը լրիվ ավերվել է։ Բնակիչները բռնագաղթել են 1991 թվականին։ 1992 թվականից վերաբնակեցվում էր։

Բնակչություն
------------

Բնակավայրի ազգաբնակչության փոփոխությունը.

|  |  |  |  |
| --- | --- | --- | --- |
| Տարի | 2008 | 2009 | 2010 |
| Բնակիչ | 7 | 6 | 6 |
|

Տնտեսություն
------------

Մինչև բռնագաղթը զբաղվել են անասնապահությամբ և մեղվաբուծությամբ։

Ծանոթագրություններ
------------------

1. ↑  Հակոբ Ղահրամանյան, Տեղեկատու Արցախի Հանրապետության վարչատարածքային միավորների սոցիալ-տնտեսական բնութագրերի, Երևան, Ճարտարագետ, 2015 թ.։
2. 1 2 3 4 5 6  Բալայան, Վահրամ (2020). *ԱՐՑԱԽԻ ՀԱՆՐԱՊԵՏՈՒԹՅԱՆ ԲՆԱԿԱՎԱՅՐԵՐԻ ՊԱՏՄՈՒԹՅԱՆ ՈՒՐՎԱԳԾԵՐ*. Երևան: Զանգակ. էջեր 572–573.
3. ↑  «Լեռնային Ղարաբաղի Հանրապետություն. Բնակչություն ըստ համայնքների». Վերցված է 2021 Մայիսի 1-ին.

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * դ
* ք
* խ
ԼՂՀ Շուշիի շրջան |
| --- |
|  |
| Վարչական կենտրոն՝ **Շուշի** |
|  |
| Գյուղեր | Եղցահող • Լիսագոր • Կանաչ թալա • Հին Շեն • Հունանավ • Ղայբալիշեն • Մեծ Շեն • Տասը Վերստ • Քարին տակ • Քիրսավան | Շուշիի շրջանը ԼՂՀ քարտեզին |

 |

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Ղարաբաղյան ազատագրական պատերազմ (1988—1994) հանրագիտարանից, որի նյութերը թողարկված են՝ Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) թույլատրագրի ներքո ։*  |
**Գրանդ հոթել** (անգլ.՝ Grand Hotel), այժմ կոչվում է **Օբերոի Գրանդ** (անգլ.՝ Oberoi Grand), Կալկաթայի կենտրոնում՝ Ջավահառլալ Ներուի փողոցում գտնվող հյուրանոց է։ Բրիտանական դարաշրջանի հայտնի շենք է, որը պատկանում է Օբերոյի հյուրանոցների ցանցին։

Պատմություն
-----------

Չոուրինգի 13 հասցեում (այժմ՝ Ջավահառլալ Ներու 15), որտեղ տեղակայված է հյուրանոցը 19-րդ դարի սկզբում գնդապետ Գրանդի նստավայրն է եղել։ Այն տուն-ինտերնատի է վերածել տիկին Էննի Մոնկը, որը հետագայում ընդլայնել է իր բիզնեսը և ներառելով փողոցի հարևան՝ 14, 15 և 17 համարի տները։ Չաուրինգին 16 հասցեում գտնվել է «Ռոյալ» թատրոնը, որը պատկանել է Սպահանից ներգաղթած հայ գործարար Արաթուն Սթիվենին։ Երբ 1911 թվականին հյուրանոցը այրվել է, Սթիվենը գնել տիկին Մոնկին պատկանող այրված սեփականությունը և ժամանակի ընթացքում վերակառուցել։ Հյուրանոցը երեք հարկանի էր և ուներ 500 համար։ Գրանդ հոթելը Կալկաթայի առաջին շենքերից էր, որ ուներ հիդրավլիկ վերելակ։ Շքեղ նեոդասական ոճով կառուցված հյուրանոցը շուտով դարձել է հայտնի վայր Կալկաթայի անգլիական բնակչության շրջանում։ Հայտնի էր, մասնավորապես, իր ամենամյա ամանորյա երեկույթներով, որոնց ժամանակ շամպայնի և թանկարժեք նվերների հետ մեկտեղ տասներկու խոզուկ էին ազատ արձակման սրահում։ Խոզուկին տիրանում էր յուրաքանչյուրը, ով կկարողանար որսալ նրան։

1937 թվականին, Արաթուն Սթիվենի մահից որոշ ժամանակ անց, Կալկաթայում տիֆի համաճարակ է սկսել, ինչը հանգեցրել է հյուրանոցում վեց մարդու մահվան։ Կասկածներ կային որ պատճատը հյուրանոցի խափանված ջրահեռացման համակարգն է եղել։ Հյուրանոցը փակվել է։ Գույքը վարձակալել է Մոհան Սինգհ Օբերոին, ով 1939 թվականին վերաբացել է հյուրանոցը և 1943 թվականին կարողացել է ամբողջությամբ գնել այն։

Հյուրանոցը վերելք է ապրել Երկրորդ համաշխարհային պատերազմի տարիներին։ 1500 մահճակալ է հատկացվել և շուրջ 4000 բրիտանացի զինվոր է բնակվել պատերազմի ընթացքում։ Նրանք կանոնավոր երեկույթներ են անցկացրել։ Ներկայումս հայտնի է ԱՄՆ ծովային հետևակի պարահանդեսը։

* Պատկերասրահ
* Կալկաթայի Գրանդ հոթելը 1930-ական թվականներինԿալկաթայի Գրանդ հոթելը 1930-ական թվականներին
* Գրանդ հոթել ներքին բակըԳրանդ հոթել ներքին բակը
* Գրանդ հոթելի առաջին հարկի դահլիճըԳրանդ հոթելի առաջին հարկի դահլիճը
* Գրանդ հոթելի պարահանդեսի դահլիճըԳրանդ հոթելի պարահանդեսի դահլիճը

Ծանոթագրություններ
------------------

1. 1 2 3  «The Oberoi Grand (1890), Kolkata». *www.historichotelsthenandnow.com*. Վերցված է 2021 թ․ փետրվարի 9-ին. `{{cite web}}`: Text "Historic Hotels of the World-Then&Now" ignored (օգնություն)
2. 1 2 3  Denby, Elaine (April 2004). *Grand Hotels: Reality and Illusion*. Reaktion. էջեր 197–198. ISBN 9781861891211.

Արտաքին հղումներ
----------------

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Գրանդ հոթել (Կալկաթա)** կատեգորիայում։ |

* Հյուրանոցի պաշտոնական կայք